**ANNONCERING AF MILJØFAGLIG KONSULENTBISTAND TIL FÆRDIGGØRELSE AF RAPPORT OM MILJØEFFEKTER AF PRODUCERET VAND UDLEDT TIL HAVET FRA OFFSHORE OLIE- OG GASSEKTOREN TIL OSPARs OFFSHORE INDUSTRY COMMITTEE (OIC)**

# FORMÅL

Miljøstyrelsen (herefter ordregiver) skal have udført en opgave omkring miljøfaglig bistand til færdiggørelse af rapport om miljøeffekter af produceret vand udledt til havet fra offshore olie & gassektoren til OSPARs Offshore Industry Committee (OIC).

Ordregiver inviterer hermed interesserede egnede virksomheder til at afgive tilbud på løsning af denne opgave. Ordregivers krav til egnethed findes i annoncen på [www.udbud.dk](http://www.udbud.dk).]

# OPGAVENS OMFANG

Annonceringen omfatter indkøb af udkast til den under pkt. 1 nævnte rapport og revision heraf på baggrund af kommentarer og forslag fra Contracting Parties og observatører til OIC. Opgaven er nærmere beskrevet i bilag 1.

# PERSONDATA

Tilbudsgiver bedes sammen med tilbuddet indgive en erklæring om underretning om behandling af personoplysninger i forbindelse med udbud, jf. bilag d. Erklæringen bedes udfyldes og underskrives af tilbudsgiveren.

# PROCEDURE FOR ANNONCERINGEN

Ordregiver annoncerer opgaven i overensstemmelse med udbudslovens afsnit IV, da ordregiver har vurderet, at der er tale om en kontrakt, der har klar grænseoverskridende interesse.]

Der er tilrettelagt nedenstående proces for afgivelse af tilbud.

## **Annonceringsmateriale**

Materialet, der danner grundlag for afgivelse af tilbud, består af følgende:

* 1. Annonceringsbetingelser (dette dokument)
  2. Bilag 1 - Ordregivers opgavebeskrivelse
  3. Bilag 2 – Ordregivers kontraktudkast med bilag
  4. Bilag 3 - Skabelon til erklæring om persondataunderretning

## **Afgivelse af tilbud**

Tilbudsgiver skal udarbejde et skriftligt tilbud. Der kan kun afgives ét tilbud pr. tilbudsgiver.

Tilbuddet må maksimalt udgøre 4 sider. Sider ud over det maksimale antal vil ikke indgå i evalueringen. I det tilfælde, at der afleveres mere end det angivne antal sider, vil der alene blive lagt vægt på de første 4 sider.

Tilbud skal være modtaget senest den 27. juli 2020 kl. 12.00. Tilbud modtaget efter dette tidspunkt vil ikke komme i betragtning.

Tilbud skal sendes skriftligt til Mikael Malinovsky, [mipma@mst.dk](mailto:mipma@mst.dk) cc til Anders Vedel, [anved@mst.dk](mailto:anved@mst.dk).

Tilbuddet skal indeholde beskrivelser i forhold til nedenstående kriterier for tildeling, og det er de punkter, som tilbuddene efterfølgende vil blive vurderet på baggrund af.

Tilbudsmaterialet skal være på dansk.

Tilbudsgiver skal vedstå sit tilbud i 3 måneder regnet fra tilbudsfristen.

Tilbudsgivers omkostninger forbundet med at afgive tilbuddet er ordregiver uvedkommende, herunder også hvis ordregiver måtte beslutte at aflyse annonceringen uden tildeling af kontrakt.

Ordregiver er ikke forpligtet til at tilbagelevere tilbuddene til tilbudsgivere.

## **Tildeling**

Ordregiver vil i forbindelse med vurderingen lægge følgende kriterier til grund:

* Pris (vægtning 25 %): Tilbudsgiver skal give én samlet pris på opgaven.

Der gøres opmærksom på, at opgaven har en maksimal pris på 199.000 kr. ekskl. moms. Tilbud over denne beløbsramme vil ikke blive taget i betragtning.

* Opgaveløsning/tilgang/metode (vægtning 30 %): Tilbudsgiver skal beskrive, hvordan de vil gribe opgaven an, samt beskrive en overordnet plan for projektets gennemførelse. Planen skal indeholde en beskrivelse af datagrundlag og forslag til, hvad der tænkes afrapporteret ved midtvejsleverancen, jf. opgavebeskrivelsen.

Det tillægges positiv betydning, at beskrivelsen opfylder ordregivers behov, som beskrevet i opgavebeskrivelsen, mest muligt*.*

* Faglige kompetencer (vægtning 50 %): Tilbudsgiver skal sende CV’er indeholdende de relevante faglige kvalifikationer og erfaringer for de medarbejdere, der skal stå for opgavens løsning. Der må maksimalt afleveres fire CV’er. Hvert CV må maksimalt udgøre én A4-side.

Det tillægges positiv betydning, at de tilbudte medarbejdere, der skal stå for opgavens løsning, har erfaring med løsning af lignende opgaverog harhøje engelskfaglige sprogkundskaber, idet rapportudkastene skal udformes på engelsk

# TILBUDSEVALUERING

Efter tilbudsfristens udløb vil der blive foretaget en evaluering af indholdet af de modtagne tilbud, og på baggrund af de angivne kriterier ovenfor besluttes det, hvilken tilbudsgiver der skal have tildelt kontrakten.

Med henblik på at vurdere det mest fordelagtige tilbud vil underkriterier vedrørende kvalitet blive tildelt en score fra 1-9, hvor 9 er bedst, jf. nedenstående absolutte pointskala:

9 Bedst mulige opfyldelse af kriteriet

8 Glimrende/fortrinlig opfyldelse af kriteriet

7 God/meget tilfredsstillende opfyldelse af kriteriet

6 Over middel i opfyldelse af kriteriet

5 Middel/tilfredsstillende opfyldelse af kriteriet

4 Under middel i opfyldelse af kriteriet

3 Mindre tilfredsstillende opfyldelse af kriteriet

2 Utilstrækkelig opfyldelse af kriteriet

1 Ingen opfyldelse af kriteriet eller mindstekrav

## **Evalueringsmodel for omregning af pris**

*Primær evalueringsmodel*

Tilbudsprisen omregnes til point efter en lineær model, hvor tilbuddet med den laveste pris får tildelt 9 point (det maksimale antal point), og 1 point (minimumpoint) gives ved laveste pris + 50 %. Omregningen sker ud fra følgende formel:

Point = maksimumpoint – (((maksimumpoint – minimumpoint)/50 %.) \* ((pris – laveste pris) / laveste pris))

*Sekundær evalueringsmodel*

Såfremt den højeste tilbudte pris ligger i intervallet +50 - 100 % højere end laveste tilbudte pris, anvendes følgende sekundære evalueringsmodel:

Tilbudsprisen omregnes til point efter en lineær model, hvor tilbuddet med den laveste pris får tildelt 9 point (det maksimale antal point), og 1 point (minimumpoint) gives ved laveste pris + 100 %. Omregningen sker ud fra følgende formel:

Point = maksimumpoint – (((maksimumpoint – minimumpoint)/100 pct.) \* ((pris – laveste pris) / laveste pris))

Alle tilbudsgivere vil blive underrettet samtidig og hurtigst muligt om, hvilken afgørelse der er truffet angående tildeling af kontrakten. Ordregiver planlægger at indgå kontrakten i umiddelbar forlængelse af beslutningen om tildeling.

## **Kontraktindgåelse**

Kontrakten indgås på baggrund af kontraktudkast i bilag 2.

Kontrakten fastlægger de forpligtelser og rettigheder, der vil være gældende mellem parterne i forbindelse med løsning af den opgave, der er omfattet af denne annoncering. Det bemærkes, at kontraktudkastets grundlæggende vilkår ikke kan ændres.

Tilbudsgivers standardvilkår vil ikke være en del af kontraktgrundlaget.

# SPØRGSMÅL

Eventuelle spørgsmål til materialet eller processen kan rettes skriftligt til Mikael Malinovsky på [mipma@mst.dk](mailto:mipma@mst.dk) senest den mandag den 3. august 2020, kl. 12.00. Spørgsmål modtaget efter dette tidspunkt vil ikke blive besvaret.

Spørgsmål vil blive besvaret skriftligt og hurtigst muligt, efter de er modtaget.

Såvel spørgsmål som svar vil blive uploadet i anonymiseret form til mst.dk.

# KONTAKTOPLYSNINGER

Ordregiver er:

Miljøstyrelsen, Tolderlundsvej 5, 5000 Odense C, Danmark.

Kontaktperson: Mikael Malinovsky, mipma@mst.dk

# TIDSPLAN

Annonceringen forventes gennemført i henhold til nedenstående tidsplan. Der gøres opmærksom på, at ordregiver forbeholder sig ret til at foretage ændringer. Ændringer vil blive meddelt tilbudsgiverne.

|  |  |
| --- | --- |
| Onsdag den 22. juli 2020 | Annoncering på udbud.dk |
| Mandag den 3. august 2020, kl. 12.00 | Frist for at stille spørgsmål |
| Fredag den 21. august 2020 kl. 12.00 | Frist for afgivelse af tilbud |
| Onsdag den 26. august 2020 | Forventet tilbagemelding til tilbudsgiverne |
| Mandag den 5. september 2020 | Kontraktunderskrivelse og evt. opstartsmøde |